cyanic-selkie/wikianc huggingface dataset:
ისკირის თემი
ისკირის თემი (Община Искър) — თემი ჩრდილოეთ ბულგარეთში. შედის პლევენის ოლქში. თემის მოსახლეობაა 7 325 ადამიანი, ხოლო ფართობი შეადგენს 243.9 კმ²-ს. მოიცავს 4 დასახლებულ პუნქტს. ადმინისტრაციული ცენტრია ქალაქი ისკირი.
რესურსები ინტერნეტში
კატეგორია:პლევენის ოლქის თემები კატეგორია:ბულგარეთის თემები
გუგენჰაიმის მუზეუმი (აბუ-დაბი)
მინი|კუნძული საადიათი- [[გუგენჰაიმის მუზეუმი-السعديات أيسلندا - متحف غوغنهايم ]] მინი|მუზეუმის მაკეტი გუგენჰაიმის მუზეუმი (აბუ-დაბი)—სოლომონ რ. გუგენჰაიმის თანამედროვე ხელოვნების მუზეუმის ფილიალი აბუ დაბიში (ინგლ.Guggenheim Abu Dhabi Museum) არაბთა გაერთიანებულ საამიროებში.
სოლომონ გუგენჰაიმის თანამედროვე ხელოვნების მუზეუმის ახალი შენობა აბუ-დაბიში აშენდება. აღნიშნული პროექტის ჯამური ღირებულება 680 მილიონია აშშ დოლარია.
შენობის დიზაინი ამერიკელ არქიტექტორს ფრენკ გერის ეკუთვნის. მუზეუმში 18.000 კვადრატული მეტრი დაეთმობა საგამოფენო სივრცეს, ხოლო გალერეას-13.000 კვადრატული მეტრი.
ისტორია
მარცხნივ|მინი|[[მონა ლიზა აბუ დაბის გუგენჰაიმის მუზუმის შესასვლელში]] 2006 წლის 8 ივლისს არაბთა გაერთიანებული საემიროების დედაქალაქ აბუ დაბიში განაცხადეს, რომ ნიუ იორკში  სოლომონ რ. გუგენჰემის ფონდთან ხელი მოეწერა შეთანხმებას, გუგენჰაიმის მუზეუმის მშენებლობის შესახებ  საადიათის კუნძულზე.
2008 წელს  გუგენჰაიმის ფონში განაცხადეს, რომ "აბუ დაბის ტურიზმის განვითარების და ინვესტიციის კომპანია ... მუზეუმის მფლობელი იქნება“ ხოლო "გუგენჰაიმის ფონდი შექმნის და მართავს" მის პროგრამას.
სოლომონ რ. გუგენჰეიმის ფონდის თავმჯდომარე უილიამ მაკის თქმით, ეს შეთანხმება მნიშვნელოვანი ნაბიჯი იყო ქვეყნებს შორის მომავალი კულტურული თანამშრომლობის განვითარებისათვის. აბუ დაბის მეფისნაცვალმა, შეიხ მოჰამედ ბინ ზაიედ ალ ნაჰიანმა აღნიშნა, რომ "ხელმოწერა წარმოადგენს აბუ დაბის მთავრობის გადაწყვეტილებას, შექმნას მსოფლიო კლასის კულტურული დანიშნულების ადგილი როგორც არაბთა გაერთიანებული საამიროების მოსახლეობისათვის, ისე ვიზიტორებისთვის.
მდებარეობა
მინი|პავილიონები გუგენჰეიმის შენობა ამბიციური პროექტის ნაწილია, რომელიც ითვალისწინებს ”შექმნას საგამოფენო სივრცე  და გადააქციოს ოდესღაც უდაბნოში მდებარე მიძინებული დედაქალაქი სპარსეთის ყურის სანაპიროზე  ხელოვნების საერთაშორისო დედაქალაქად და ტურისტულ იდანიშნულების ცენტრად. გუგენჰეიმის ყოფილმა დირექტორმა თომას კრენსმა აღნიშნა, რომ ”ახლო აღმოსავლეთი ერთ-ერთი ყველაზე მნიშვნელოვანი განვითარებადი რეგიონია მსოფლიოში თანამედროვე კულტურის თვალსაზრისით”.
საადიათის კუნძულზე ასევე მდებარეობს   ჟან ნუველის მიერ დაპროექტებული  ხელოვნების მუზეუმი აბუ დაბის ლუვრი, რომელიც 2017 წელს გაიხსნა. დამატებით დაგეგმილ ობიექტებში შედის შეიხ ზაიედის ეროვნული მუზეუმი, რომელიც შეიმუშავა ბრიტანულმა სამშენებლო კომპანია Foster and Partners- მა ლორდ ნორმან ფოსტერის ხელმძღვანელობით, ზაჰა ჰადიდის პროექტით შექმნილი საშემსრულებლო ხელოვნების ცენტრი,აბუ დაბიში ნიუ იორკის უნივერსიტეტის კამპუსი,   ტადაო ანდოს მიერ კონცეპტუალური დიზაინით შექმნილი საზღვაო მუზეუმი, ასევე  ხელოვნების  რამდენიმე პავილიონი.
სქოლიო
კატეგორია:მუზეუმები კონტინენტის მიხედვით კატეგორია:გუგენჰაიმის მუზეუმები კატეგორია:არაბთა გაერთიანებული საამიროები კატეგორია:აბუ დაბი
დავით ფურცელაძე
დავით ფურცელაძე (დ. 25 ნოემბერი, 1902, თბილისი — გ. 3 ნოემბერი, 1996) — ქართველი მთამსვლელი, მეცნიერი, სპორტსმენი, იურისტი, იურდიული მეცნიერებათა დოქტორი (1969), პროფესორი.
ბიოგრაფია
1927 წელს დაამთავრა თბილისის სახელმწიფო უნივერსიტეტის სოციალურ-ეკონომიკური ფაკულტეტის იურდიული განყოფილება.
1926-1938 წლებში საქართველოს კომუნალურ ბანკში მსახურობდა. 1938-1940 წლებში რეპრესირებულ იქნა. 1941 წელს მიიწვიეს საქართველოს ფიზკულტურის ინსტიტუტში მთამსვლელობის კურსის წასაკითხად. ომის პერიოდში არმიის რიგებშია, სადაც ეწეოდა მუშაობას სამთო მომზადების დარგში. დემობილიზაციის შემდეგ მუშაობდა საქართველოს მეცნიერებათა აკადემიაში პრეზიდენტის თანაშემწედ, ცენტრალური სამეცნიერო ბიბლიოთეკის დირექტორად, მეცნიერებათა აკადემიის სწავლულ მდივნად, ეკონომიკისა და სამართლის ინსტიტუტის უფროს მეცნიერ-თანამშრომლად. 1963 წელს დაიცვა საკანდიდატო, ხოლო 1969 წელს სადოქტორო დისერტაცია. მიენიჭა იურიდიულ მეცნიერებათა დოქტორის ხარისხი. ძირითად პროფესიას მიუძღვნა არაერთი სამეცნიერო ნაშრომი, მათ შორის, მონოგრაფიები, განსაკუთრებით ისტორიული სამართლებრივი ძეგლების კვლევას. გამოიკვლია და გამოსცა XVIII-XIX საუკუნეების მიჯნის სამართლის ძეგლები „სამოქალაქოს ჰსჯულვილება“ და „სამართალი ბატონისშვილის დავითისა“. აღსანიშნავია ქართული სამართლის წიგნების ახალი რუსული თარგმანები, განსაკუთრებით აკადემიის გამოცემა „ვახტანგ VI-ის კანონები“ (1980, რუსულ ენაზე), „იურდიული ტერმინოლოგიის“ ერთ-ერთი შემდგენელი (1963). აღსანიშნავია მისი საქმიანობა მთამსვლელობისა და ტურიზმის დარგში. ჯერ კიდევ 1929 წელს ლევან მარუაშვილთან ერთად 5 დღეში გაიარეს თრიალეთის ქედი თბილისიდან ბორჯომამდე. მას შემდეგ არაერთ მოგზაურობაში მიიღო მონაწილეობა. ამ საკითხებზე მან გამოაქვეყნა რიგი სამეცნიერო ნაშრომები, რომლებიც ქართული ალპინიზმის და ტურიზმის საკითხებს შეეხება. განსაკუთრებით მნიშვნელოვანია „მთამსვლელობა საქართველოში 1923-1950“, რომელიც თანაავტორობით არის შედგენილი. მის სპორტულ თემებზე შექმნილ ნაწერებს მიმზიდველობას მატებს მთის ტურიზმით თვით ავტორის გატაცება და მთამსვლელობის შემეცნებითი მხარით დაინტერესება. შეადგინა რიგი წერილები მთამსვლელობაზე, რომლებიც გამოსცა კრებულ „კავკასიონზე“. იგი ქართული ალპინიზმის ერთ-ერთი ფუძემდებელიცაა.
რესურსები ინტერნეტში
კატეგორია:ქართველი იურისტები კატეგორია:ქართველი სპორტსმენები კატეგორია:თბილისის სახელმწიფო უნივერსიტეტის კურსდამთავრებულები
გრემის საცხოვრებელი სახლი
გრემის საცხოვრებელი სახლები — არქიტექტურული ძეგლი მდებარეობს ყვარლის მუნიციპალიტეტის სოფელ გრემის მეფეთა და დიდებულთა უბანში. შენობა გეგმილით მოგრძო მართკუთხედია (20,8X7 მ.). ნაგებობა შედგება სხვადასხვა ზომის ოთხი ოთახისაგან. ნაგები იყო რიყის ქვით. კედლები შემორჩენილია 0,3 მ სიმაღლეზე. შესასვლელი სამხრეთიდან ჰქონია. შემორჩენილია კარიბჭისმაგვარი, ოთხკუთხა სათავსის საძირკველი.
ლიტერატურა
კატეგორია:ყვარლის მუნიციპალიტეტის არქიტექტურული ძეგლები
საქართველოს ფინანსთა სამინისტროს საგამოძიებო სამსახური
საგამოძიებო სამსახური მთელი ქვეყნის მასშტაბით ახდენს საფინანსო-ეკონომიკურ სფეროში ჩადენილი დანაშაულის პრევენციას, გამოვლენასა და აღკვეთას. სამსახური საქართველოს სისხლის სამართლის საპროცესო კოდექსით დადგენილი ქვემდებარეობის შესაბამისად სრული მოცულობით ახორციელებს საგამოძიებო-ოპერატიულ მოქმედებებს.
სამსახურის საქმიანობა ემყარება კანონიერების, ჰუმანურობის, სამართლიანობის, საჯაროობის, გამჭვირვალობის, პიროვნების პატივისა და ღირსების დაცვის პრინციპებს.
საგამოძიებო სამსახურის უფროსს, საქართველოს ფინანსთა მინისტრის წარდგინებით, ნიშნავს საქართველოს პრემიერ-მინისტრი. საგამოძიებო სამსახურის უფროსი ანგარიშვალდებულია საქართველოს მთავრობის და საქართველოს ფინანსთა მინისტრის წინაშე.
სამსახურის მისია
საფინანსო-ეკონომიკურ სფეროში დანაშაულის პრევენციის მიზნით, ოპერატიულ-სამძებრო საქმიანობის განხორციელების შედეგად ბიზნესგარემოს გაუმჯობესების ხელშეწყობა და ქვეყანაში ეკონომიკური დანაშაულის აღმოფხვრა.
სამსახურის ხედვა
სამსახური დასახული მიზნის მიღწევის მიზნით, დაკისრებული ამოცანების განხორციელებისას აქტიურად თანამშრომლობს საქართველოს სხვადასხვა სახელმწიფო უწყებასთან, სამართალდამცავ ორგანოსთან, არასამთავრობო და საერთაშორისო ორგანიზაციასთან. ამასთან, ეკონომიკურ დანაშაულის წინააღმდეგ ბრძოლის სფეროში საუკეთესო პრაქტიკის გაზიარებისა და დანერგვის კუთხით, მჭიდროდ თანამშრომლობს საზღვარგარეთის ქვეყნების კოლეგა უწყებებთან და სხვა ორგანიზაციებთან. სამსახურის ერთ-ერთი მთავარი პრიორიტეტია კადრების კვალიფიკაციის ამაღლებაზე ზრუნვა და საგამოძიებო სფეროში არსებული მაღალი სტანდარტების დანერგვა.
სამსახურის ღირებულებები
სამსახურის საქმიანობა ემყარება კანონიერების, ჰუმანურობის, სამართლიანობის, საჯაროობის, გამჭვირვალობის, პიროვნების პატივისა და ღირსების დაცვის პრინციპებს.
საგამოძიებო სამსახურის ისტორია
250px|მინი საფინანსო-ეკონომიკურ სფეროში ჩადენილ დანაშაულთან ბრძოლისა და საბიუჯეტო თანხების მართლზომიერი განკარგვის მაკონტროლებელი სამსახური 2004 წელს შეიქმნა. 2007 წელს, საქართველოს ფინანსთა სამინისტროს დაქვემდებარებაში არსებული სამი სამსახური — ფინანსური პოლიცია, საგადასახადო და საბაჟო დეპარტამენტები ერთ უწყებად — საქართველოს ფინანსთა სამინისტროს შემოსავლების სამსახურად გაერთიანდა. მოგვიანებით, 2009 წლის დეკემბერში ფინანსთა სამინისტროში განხორციელებული კიდევ ერთი სტრუქტურული რეორგანიზაციის შემდეგ, შემოსავლების სამსახურის სპეციალურ გამოკვლევათა და ფინანსური ექსპერტიზის, საგამოძიებო და ოპერატიულ-ტექნიკური უზრუნველყოფის დეპარტამენტები და სპეციალური დანიშნულების რაზმი გაერთიანდა საქვეუწყებო დაწესებულების ფარგლებში და საქართველოს ფინანსთა სამინისტროს საგამოძიებო სამსახურად ჩამოყალიბდა. 2009 წლის 1 დეკემბრიდან ძალაში შევიდა საქართველოს კანონი „საგამოძიებო სამსახურის შესახებ“, რომლის თანახმადაც შეიქმნა ფინანსთა სამინისტროს სისტემაში შემავალი სახელმწიფო საქვეუწყებო დაწესებულება - საქართველოს ფინანსთა სამინისტროს საგამოძიებო სამსახური.
საგამოძიებო სამსახურის მთავარ მიზანს ქვეყნის ეკონომიკური განვითარების ხელშეწყობა, ეკონომიკური და საგადასახადო დანაშაულის წინააღმდეგ ბრძოლა, ჯანსაღი ბიზნესგარემოს დაცვა და კეთილსინდისიერი მეწარმეების საქმიანობის ხელშეწყობა წარმოადგენს. დასახული მიზნის მისაღწევად საგამოძიებო სამსახური მაღალ პროფესიულ დონეზე, სრული მოცულობით ახორციელებს საგამოძიებო მოქმედებებს, სათანადო ექსპერტიზას, დანაშაულის პრევენცია-გამოვლენისა და აღკვეთის ღონისძიებებს.
„საქართველოს ფინანსთა სამინისტროს საგამოძიებო სამსახურის შესახებ“ საქართველოს კანონის თანახმად, საგამოძიებო სამსახურის ძირითად ამოცანად და უფლებამოსილებად განისაზღვრა:
საგამოძიებო სამსახურის საქმიანობის სამართლებრივი საფუძვლები
საგამოძიებო სამსახურის საქმიანობა რეგულირდება შემდეგი სამართლებრივი აქტებით:
სამსახურის საგამოძიებო ქვემდებარეობა განსაზღვრულია საქართველოს იუსტიციის მინისტრის 2013 წლის 7 ივლისის #34 ბრძანებით.
აღნიშნული დოკუმენტით ცალსახად არის გამიჯნული, რომელ საგამოძიებო უწყებას სისხლის სამართლის რა სახის დანაშაულის გამოძიების უფლებამოსილება გააჩნია. ერთ-ერთია საქართველოს ფინანსთა სამინისტროს საგამოძიებო სამსახურიც, რომელსაც სისხლის სამართლის კოდექსით გათვალისწინებულ დაახლოებით 30-მდე სახის დანაშაულზე აქვს გამოძიების ჩატარების უფლება. მათ შორის შეიძლება გამოიყოს ისეთი სახის დანაშაული, როგორიცაა: გადასახადისათვის თავის არიდება, უკანონო სამეწარმეო საქმიანობა, ფალსიფიკაცია, საბაჟო წესების დარღვევა, ყალბი ფულის და საანგარიშსწორებო დოკუმენტების დამზადება-გასაღება და ა. შ.
საგამოძიებო სამსახურის სტრუქტურული ერთეულებია
საგამოძიებო სამსახურის მთავარ სტრუქტურულ ქვედანაყოფს წარმოადგენს საგამოძიებო დეპარტამენტი, რომელიც 11 სტრუქტურულ ქვედანაყოფს აერთიანებს. კერძოდ:
საერთაშორისო თანამშრომლობა
საფინანსო-ეკონომიკური დანაშაულის წინააღმდეგ ბრძოლის სფეროში საუკეთესო პრაქტიკის გაზიარებისა და დანერგვის მიზნით, საგამოძიებო სამსახური მჭიდროდ თანამშრომლობს საზღვარგარეთის ქვეყნების კოლეგა უწყებებთან და საერთაშორისო ორგანიზაციებთან.
საქართველოსა და ევროკავშირს შორის ასოცირების შესახებ შეთანხმების ფარგლებში, ევროკავშირის წევრი ქვეყნების შესაბამისი სამსახურების მუშაობის თანამედროვე სტანდარტებთან დაახლოების მიზნით უწყებაში ეტაპობრივად განხორციელდა რეფორმები.
საგამოძიებო სამსახური აქტივობა საერთაშორისო ღონისძიებებში
საგამოძიებო სამსახურის თანამშრომლები ყოველწლიურად მონაწილეობენ საერთაშორისო ფორუმში  — „გადასახადი და დანაშაული,“ რომელიც ეკონომიკური თანამშრომლობისა და განვითარების ორგანიზაციის (OECD) და მისი უდიდებულესობის შემოსავლებისა და საბაჟო სამსახურის ორგანიზებით  იმართება.
საგამოძიებო სამსახური პირველად  მოხვდა ევროპის ეკონომიკური თანამშრომლობისა და განვითარების ორგანიზაციის (OECD) გამოცემაში  „საგადასახადო და სხვა ფინანსური დანაშაულის ბრძოლის საქმეში ეფექტიანი უწყებათაშორისი თანამშრომლობა,“ სადაც დეტალური ინფორმაციაა წარმოდგენილი  საქართველოს და სხვა ქვეყნების სამართალდამცავი უწყებების საქმიანობის, მიზნებისა და გამოწვევების შესახებ.
საგამოძიებო სამსახური აქტიურად ჩაერთო გაეროს ნარკოტიკებისა და დანაშაულის წინააღმდეგ ბრძოლის ოფისისა (UNODC) და მსოფლიო საბაჟო ორგანიზაციის (WCO) ერთობლივ პროექტში - კონტეინერების კონტროლის პროგრამა.
საგამოძიებო სამსახური აგრძელებს აქტიურ თანამშრომლობას კამდენის აქტივების მოძიების უწყებათაშორისო ქსელთან (CARIN), რომელიც წარმოადგენს სამართალდამცავი და სისხლისსამართლებრივი განმახორციელებელი ორგანოების პრაქტიკოსი და სპეციალისტების არაფორმალურ ქსელს. მასში გაერთიანებულია 54 ქვეყნის პოლიციისა და იუსტიციის ორგანოს წარმომადგენლები. ქსელის მიზანს წარმოადგენს საერთაშორისო მასშტაბით კრიმინალური გზით მოპოვებული აქტივების მოძიება, ამოღება და კონფისკაცია.
საქართველოს ფინანსთა სამინისტროს საგამოძიებო სამსახურის ხელმძღვანელი პირები შექმნის დღიდან დღემდე
250px|მინი|საქართველოს ფინანსთა სამინისტროს საგამოძიებო სამსახურის ხელმძღვანელი — სოსო რამიშვილი
სქოლიო
კატეგორია:საქართველოს ფინანსთა სამინისტრო
Licensed to Ill
Licensed to Ill — ამერიკული ჰიპ-ჰოპ ჯგუფ ბისტი ბოიზის სადებიუტო სტუდიური ალბომი, გამოცემული 1986 წლის 15 ნოემბერს, Def Jam-ზე და Capitol Records-ზე. იგი იყო პირველი ალბომი ჰიპ-ჰოპის ჟანრში, რომელიც „ბილბორდის“ ჩარტის პირველ პოზიციას იკავებდა და არის Columbia Records-ის დღემდე ყველაზე გაყიდვადი სადებიუტო დისკი. ალბომმა 2015 წელს, 10 მილიონი გაყიდული ასლისთვის, აშშ-ში მიიღო ალმასის სტატუსი.
სემპლები
ინფორმაცია აღებულია საიტიდან WhoSampled :
სქოლიო
კატეგორია:1986 წლის სადებიუტო ალბომები კატეგორია:ბისტი ბოიზის ალბომები კატეგორია:Capitol Records-ის ალბომები კატეგორია:Def Jam Recordings-ის ალბომები კატეგორია:ალბომები რიკ რუბინის პროდიუსერობით
აკაკი შულაია
აკაკი შულაია (დ. 6 სექტემბერი, 1996) — ქართველი ფეხბურთელი, მარტვილის „მერანისა“ და საქართველოს 19 წლამდელთა ნაკრების ნახევარმცველი. ასევე გამოდის 21 წლამდელთა ნაკრების რიგებში.
რესურსები ინტერნეტში
კატეგორია:დაბადებული 1996 კატეგორია:დაბადებული 6 სექტემბერი კატეგორია:ქართველი ფეხბურთელები კატეგორია:ეროვნული ლიგის ფეხბურთელები კატეგორია:თბილისის დინამოს ფეხბურთელები კატეგორია:მარტვილის მერანის ფეხბურთელები
ქირქლარელი
ქირქლარელი (Kırklareli) — ქალაქი დასავლეთ თურქეთში, არის ქირქლარელის პროვინციის ადმინისტრაციული ცენტრი. ქალაქი არის ძალიან ახლოს ქვეყნის ყველაზე დიდი ქალაქ სტამბოლთან და ასევე, ბულგარეთის საზღვართან. ქირქლარელი მდებარეობს შავი ზღვის სანაპიროზე, ამიტომაც არის ძალიან კარგი დასასვენებელი კურორტი. 2012 წლის აღწერის მონაცემებით, ქალაქში ცხოვრობს 67,360 ადამიანი. ქირკლარელს აქვს მერია და ჰყავს მერი — მეჰმედ სიამი ქესიმოღლუ.
ქირქლარელს სამი მხრიდან ესაზღვრება საკუთარი პროვინციის ქალაქები, თუმცა დასავლეთით აგრეთვე ესაზღვრება ედირნეს პროვინციას. ჩრდილოეთით ესაზღვრება ქოფჩაზი, სამხრეთ-აღმოსავლეთით — ფინარჰისარი, სამხრეთით — ლულებურგაზი და ბადაესკი, ხოლო აღმოსავლეთით — დემირქოი.
რესურსები ინტერნეტში
კატეგორია:თურქეთის ქალაქები
ლეუშენი (ტელენეშტის რაიონი)
ლეუშენი (Leuşeni) — სოფელი მოლდოვაში, ტელენეშტის რაიონში. მდებარეობს ზღვის დონიდან 98 მეტრზე. 2004 წლის მონაცემებით, მოსახლეობა 1954 ადამიანს შეადგენდა.
რესურსები ინტერნეტში
კატეგორია:ტელენეშტის რაიონის სოფლები
ძველი ესტონეთი
ძველი ესტონეთი — მოიცავს ესტონეთის ისტორიის პერიოდს მის ტერიტორიაზე დამწერლობის გავრცელებამდე.
უკანასკნელ გამყინვარებამდე, დაახლ. ძვ. წ. 10 ათ. წლამდე ესტონეთის ტერიტორია ჯერ კიდევ არ იყო დასახლებული. ადამიანის დასახლება ესტონეთის ტერიტორიაზე ხდება კუნდის კულტურის პერიოდში (სახელი ეწოდა ქ. კუნდას გამო). ყველაზე უძველესი დასახლებაა პულის დასახლება, რომელიც მდებარეობს ესტონეთის სამხრეთ-დასავლეთ ნაწილში მდინარე პიარნუს ნაპირზე, ქალაქ სინდის მახლობლად. აღნიშნული დასახლება თარიღდება ძვ. წ. 9600-9500 წლებით.
ნეოლითის დასაწყისში ჩნდება კერამიკის ჭურჭელი, რომელიც ეკუთვნის ნარვის კულტურას და თარიღდება ძვ. წ. V ათასწლეულით. ყველაზე უძველესი ნიმუშები თარიღდება ძვ. წ. 4 900 წლით.
გვიანი ნეოლითში, დაახლ. ძვ. წ. 2 200 წ. ვრცელდება საბრძოლო ცულების კულტურა, რომელიც ხასიათდება ზოლებიანი კერამიკით და კარგად გაპრიალებული ნავისებური ფორმის ცულებით. 200px|მინი|მარცხნივ|[[საბრძოლო ცულების კულტურა|ცულების კულტურის ნიმუშები. ესტონეთის ისტორიის მუზეუმი. ]] ბრინჯაოს ხანა ესტონთის ტერიტორიაზე ვრცელდება ძვ. წ. 1 800 წელს. ამ პერიოდში ყალიბდება საზღვრები ფინურ-უგრულსა და ბალტიისპირა ხალხებს შორის. იწყება პირველი გამაგრებული დასახლებების ასვასა და რიდალას მშენებლობა კუნძულ საარემააზე.
რომაელებამდელი რკინის პერიოდი იწყება ძვ. წ. 500 წლისათვის და გრძლდება ძვ. წ. I საუკუნემდე, ხოლო რომაული რკინის პერიოდი 50-450 წლებს მოიცავს.
სახელწოდება „ესტონეთი“ პირველად იხსენიება VI საუკუნეში რომაელი ისტორიკოსისა და პოლიტიკური მოღვაწის მაგნუს ავრელიუს კასიოდორიუსის „წერილებში“.
სკანდინავიის ქვეყნების გაქრისტიანება იწყება ჩრდილოეთის ჯვაროსნული ლაშქრობების პერიოდში (1198-1411 წწ.). ესტონეთის გაქრისტიანების შემდეგ ქვეყანა ადმინისტრაციულად დაიყო 8 მააკონდად და 45 კიჰელკონდად.
დაბრუნება (მრავალმნიშვნელოვანი)
დაბრუნება შეიძლება აღნიშნავდეს:
სან-ვისენტე-დელ-რასპეჩი
სან-ვისენტე-დელ-რასპეჩი (San Vicente del Raspeig, Sant Vicent del Raspeig) — ქალაქი და მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის ალაკანტის კომარკის შემადგენლობაში. ფართობი — 40,55 კმ². მოსახლეობა — 58 978 კაცი (2020 წ.).
სქოლიო
კატეგორია:ალიკანტეს მუნიციპალიტეტები კატეგორია:ალიკანტეს ქალაქები
კნეჟის თემი
კნეჟის თემი (Община Кнежа) — თემი ჩრდილოეთ ბულგარეთში. შედის პლევენის ოლქში. თემის მოსახლეობაა 14 291 ადამიანი, ხოლო ფართობი შეადგენს 317.81 კმ²-ს. მოიცავს 4 დასახლებულ პუნქტს. ადმინისტრაციული ცენტრია ქალაქი კნეჟა.
რესურსები ინტერნეტში
კატეგორია:პლევენის ოლქის თემები კატეგორია:ბულგარეთის თემები
აბსალიამოვო (ბელოკატაის რაიონი)
აბსალიამოვო (Әпсәләм) — სოფელი რუსეთის ფედერაციაში, ბაშკირეთის რესპუბლიკის ბელოკატაის რაიონში.
2010 წლის მონაცემებით სოფელში ცხოვრობს 244 ადამიანი. რაიონულ ცენტრ ნოვობელოკატაიდან დაშორებულია 55 კილომეტრით. უახლოესი რკინიგზის სადგურია ურგალა, რომელიც დაშორებულია 4 კმ-ით.
რესურსები ინტერნეტში
კატეგორია:ბელოკატაის რაიონის სოფლები
აღბულაღი (მრავალმნიშვნელოვანი)
ტერმინი აღბულაღი შეიძლება აღნიშნავდეს:
საადიარვი
საადიარვი (Saadjärv) — ტბა ესტონეთში, იიგევამაისა და ტარტუმაის მაზრების საზღვარზე. მდებარეობს ქალაქ ტარტუდან 15 კმ-ით ჩრდილოეთით, დასახლება ტაბივერესთან.
რესურსები ინტერნეტში
კატეგორია:ესტონეთის ტბები
სან-ანდრეს-დე-კუტერვოს რაიონი
სან-ანდრეს-დე-კუტერვოს რაიონი (Distrito de San Andrés de Cutervo) — რაიონი პერუში, კახამარკის რეგიონის კუტერვოს პროვინციაში. მდებარეობს ზღვის დონიდან 2 050 მეტრზე. 2007 წლის მონაცემებით, მოსახლეობა 5 904 ადამიანს შეადგენდა, სიმჭიდროვე 44 ადამიანი კმ²-ზე. ფართობი 133.4 კმ²-ია.
რესურსები ინტერნეტში
კატეგორია:კახამარკის რეგიონის რაიონები კატეგორია:კუტერვოს პროვინციის რაიონები
Disco 2
Disco 2 — ინგლისური სინთპოპ-დუეტ Pet Shop Boys-ის მერვე ალბომი, გამოცემული 1994 წლის 12 სექტემბერს, ლეიბლზე Parlophone. მასში შეტანილია 1993 წლის ალბომში Very შემავალი სიმღერების რემიქსები და იმავე ალბომის ორიგინალური სიმღერების B-მხარეები. აშშ-ში გამოიცა ალბომის სპეციალური ვერსია დამატებითი დისკით, რომელზეც მოხვდა იშვიათი სიმღერები და რემიქსები.
სქოლიო
კატეგორია:Pet Shop Boys-ის ალბომები კატეგორია:1994 წლის რემიქსული ალბომები კატეგორია:Parlophone-ის რემიქსული ალბომები
ბონ-პრინსიპიუ-დუ-პიაუი
ბონ-პრინსიპიუ-დუ-პიაუი (Bom Princípio do Piauí) — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან 70 მეტრზე. მიეკუთვნება პიაუის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ლიტორალ-პიაუიენსის შემადგენლობაში.
2010 წლის მონაცემებით, მოსახლეობა 5 304 ადამიანს შეადგენდა, მოსახლეობის სიმჭიდროვე 10.17 კმ²-ზე. ფართობი 521 572 კმ²-ია.
ირინგის ოლქი
ირინგის ოლქი (Iringa) — ტანზანიის 30-დან ერთ-ერთი ოლქი. ოლქის ადმინისტრაციული ცენტრია — ქალაქი ირინგა.
მოსახლეობა — 941 238 ადამიანი (2012 წელი).
ფართობი — 35 503 კმ².
გეოგრაფია
მდებარეობს ქვეყნის სამხრეთში, აქვს გასასვლელი ნიასას ტბასთან, რომლითაც ესაზღვრება მალავის.
ადმინისტრაციული დაყოფა
ოლქი შედგება სამი რაიონისაგან:
სქოლიო
კატეგორია:ტანზანია კატეგორია:ტანზანიის ოლქები
ნეგურენი
ნეგურენი (Negureni) — სოფელი მოლდოვაში, ტელენეშტის რაიონში. მდებარეობს ზღვის დონიდან 57 მეტრზე. 2004 წლის მონაცემებით, მოსახლეობა 2 860 ადამიანს შეადგენდა.
რესურსები ინტერნეტში
კატეგორია:ტელენეშტის რაიონის სოფლები
ალმატის წმინდა მარინეს ეკლესია
ალმატის წმინდა მარინეს ეკლესია — არქიტექტურული ძეგლი დგას ყვარლის მუნიციპალიტეტის სოფელ ალმატის განაპირას, თარიღდება გვიანდელი შუა საუკუნეებით.
დაზიანებულია. მონგრეულია ჩრდილო-დასავლეთ კუთხე. ეკლესია დარბაზულია. ნაგებია რიყის და ნატეხი ქვით, კირის ხსნარზე. ალაგ-ალაგ გამოყენებულია აგურიც. შესასვლელი დასავლეთითაა. კარი გარედან სწორკუთხაა, შიგნიდან - თაღოვანი, ნახევარწრიული აფსიდია, რითიც სიღრმით დარბაზის სიგრძის ტოლია. აფსიდში ვიწრო, ოთხკუთხა სარკმელია გაჭრილი, მსგავსი თითო სარკმელი დანარჩენ კედლებშიცაა. აფსიდში, სარკმლის ორივე მხარეს, მოწყობილია თითო ოთხკუთხა ნიშა. ქვემოთ კი დგას კუპური ტრაპეზი. აფსიდის თაღი ნახევარწრიულია. ნახევარწრიულია კამარაც. ფასადები დასრულებულია აგურის ხერხულა წყობით გამოყვანილი ლავგარდნით. შენობა გადახურულია კრამიტით.
ლიტერატურა
კატეგორია:ყვარლის მუნიციპალიტეტის ტაძრები
ვაგულა
ვაგულა (Vagula järv) — ტბა ესტონეთში. მდებარეობს ვირუმაის მაზრაში, ქალაქ ვირუდან 2 კმ-ით დასავლეთით.
ლიტერატურა
კატეგორია:ესტონეთის ტბები
5G
მინი|5G ლოგო 5G (ხუთი ჯი) - უსადენო კომუნიკაციის მეხუთე თაობის ტექნოლოგია, რომელიც მობილური კავშირისთვის გამოიყენება. 5G ტექნოლოგიის გამოსაყენებლად აუცილებელია ტექნოლოგიის მხარდამჭერი მოწყობილობის (მაგ. მობილური) ქონა. 5G სიხშირეები განსხვავებულია და მერყეობს 24 გჰც-დან 72 გჰც-მდე.
2020 წელს, კორონავირუსის პანდემიის დროს სოციალურ ქსელებში აქტიურად გავრცელდა დეზინფორმაცია იმის შესახებ, რომ 5G ინტერნეტი ადამიანების ჯანმრთელობას უქმნის საფრთხეს. ამ თემაზე განმარტება გააკეთა საქართველოს კომუნიკაციების ეროვნულმა კომისიამ და საქართველოს დაავადებათა კონტროლისა და საზოგადოებრივი ჯანმრთელობის ეროვნულმა ცენტრმა. ორივე უწყებამ ხაზგასმით აღნიშნა, რომ COVID-19 ან სხვა ვირუსები 5G მობილური ქსელით არ ვრცელდება.
ამ საკითხს გამოეხმაურა ასევე გაერთიანებული სამეფოს მაუწყებლობის, ტელეკომუნიკაციებისა და საფოსტო ინდუსტრიის მარეგულირებელი სააგენტო. მარეგულირებლის განცხადების თანახმად, „სიხშირის იმ დიაპაზონს, რომელში 5G მუშაობს, არ აქვს საკმარისი ენერგია იმისათვის, რათა ადამიანის სხეულის ქსოვილებთან კონტაქტისას მათში დაარღვიოს ქიმიური ბმები ან მოხდეს ელექტრონების ამოვარდნა.“
სქოლიო
კატეგორია:მობილური ტელეკომუნიკაცია
შილდის ეკლესია და სასახლე
შილდას ეკლესია და სასახლე — ყვარლის მუნიციპალიტეტის, სოფელი შილდის არქიტექტურული ძეგლი მდებარეობს სოფლის მიდამოებში, გრძელ ქედად წოდებულ ადგილას.
აღწერა
ორივე შენობა დანგრეულია. ნაგები იყო ნატეხი და რიყის ქვით კირის ხსნარზე. ეკლესიიდან შემორჩენილია ჩრდილოეთ კედელი და მისი მინაშენის მცირე ნაწილი. ეკლესიასთან ახლოს სასახლის კედლების ნაწილებია. სასახლე გეგმით სწორკუთხაა. შედგებოდა რამდენიმე სათავსოსგან. სასახლის დასავლეთით საწნახლის ნანგრევები და წყლის რეზერვუარის ნაშთებია.
ლიტერატურა
კატეგორია:ყვარლის მუნიციპალიტეტის ტაძრები
მათე კვირკვია
მათე კვირკვია (დ. 14 ივნისი, 1996) — ქართველი ფეხბურთელი, საფეხბურთო კლუბ თბილისის „დინამოს“ თავდამსხმელი.
რესურსები ინტერნეტში
კატეგორია:დაბადებული 1996 კატეგორია:დაბადებული 14 ივნისი კატეგორია:ქართველი ფეხბურთელები კატეგორია:ეროვნული ლიგის ფეხბურთელები კატეგორია:ვიტ ჯორჯიას ფეხბურთელები კატეგორია:ზესტაფონის ფეხბურთელები კატეგორია:გორის დილას ფეხბურთელები კატეგორია:ქუთაისის ტორპედოს ფეხბურთელები კატეგორია:ბათუმის დინამოს ფეხბურთელები კატეგორია:თბილისის დინამოს ფეხბურთელები
ისიდორ ისააკ რაბი
ისიდორ ისააკ რაბი (Isidor Isaac Rabi, დ. 29 ივლისი, 1898 — გ. 11 იანვარი, 1988, ნიუ იორკი) — ამერიკელი ფიზიკოსი რომელიც გახდა 1944 წლის ნობელის პრემიის ლაურეატი ფიზიკის დარგში „ატომის ბირთვების მაგნიტური მომენტების განსაზღვრისათვის“.
ადრეული წლები
ისიდორ ისააკ რაბის ბავშვობაშივე იყო დაინტერესებული მეცნიერებით. მან წაიკითხა ბიბლიოთეკიდან ნათხოვარი წიგნი და თვითონვე ააწყო საკუთარი „რადიო კომპლექტი“. მისი პირველი სამეცნიერო ნაშრომი ეხებოდა რადიო კონდენსატორის დიზაინს, რომელიც გამოქვეყნდა „Modern Electrics“-ში, დაწყებით სკოლაში სწავლის პერიოდში. რელიგიური თვალსაზრისით იგი იყო ათეისტი. რაბიმ 1916 წელს დაამთავრა უმაღლესი სკოლა ბრუკლინში („Manual Training High School“). ერთი წლის შემდგომ რაბი შევიდა კორნელის უნივერსიტეტში როგორც ინჟინერიის სტუდენტი, მაგრამ მალე იგი ქიმიაში გადავიდა.
ჯილდოები და პატივისცემა
ისააკ ისიდორ რაბიმ მთელი ცხოვრების განმავლობაში მრავალი ჯილდოს მოპოვება მოახერხა, თუმცა მათგან გამორჩეული იყო ნობელის პრემია. სხვა ჯილდოებიდან მას მოპოვებული აქვს: ფრანკლინის ინსტიტუტის ელიოტ კრესონის მედალი (1942), საფრანგეთის ლეგიონის ღირსების ორდენი (1956), ბერნარდის მედალი ფიზიკაში საკუთარი დამსახურებისათვის (1960), ნილს ბორის ეროვნული ოქროს მედალი (1967), „ოერსტედის“ მედალი რომელიც გადასცა ამერიკის ფიზიკის მასწავლებელთა ასოციაციამ (1982), ოთხი თავისუფლების ჯილდო ფრანკლინისა და ელეონორ რუზველტის ინსტიტუტიდან (1985), საზოგადოებრივი კეთილდღეობის მედალი ეროვნული მეცნიერებათა აკადემიისაგან (1985), ვანევარ ბუშის ჯილდო ეროვნული სამეცნიერო ფონდისაგან (1986),. რაბი იყო ამერიკის ფიზიკოსთა საზოგადოების წევრი ხოლო 1950 წელს მისი პრეზიდენტი. იგი აგრეთვე იყო ეროვნული მეცნიერებათა აკადემიის, ამერიკული ფილოსოფოსთა საზოგადოების და ამერიკის მეცნიერებისა და ხელოვნების აკადემიის წევრი.
გარდაცვალება
ისიდორ ისააკ რაბი გარდაიცვალა 1988 წლის 11 იანვარს, საკუთარ სახლში („რივერსაიდ დრავი“). მისი მეუღლე ჰელენი გარდაიცვალა 102 წლის ასაკში 2005 წლის 18 ივნისს.
სქოლიო
კატეგორია:ამერიკელი ფიზიკოსები
ნოდარ ნაჭყებია
ნოდარ ნაჭყებია (დ. 8 აპრილი, 1928, თბილისი — გ. 10 ნოემბერი, 1977) — ქართველი გეოგრაფი, მეცნიერი და პედაგოგი.
ბიოგრაფია
1950 წელს დაამთავრა თბილისის სახელმწიფო უნივერსიტეტის აღმოსავლეთმცოდნეობის ფაკულტეტი საერთაშორისო ურთიერთობათა სპეციალობით. 1950-1953 წლებში გაიარა ასპირანტურის კურსი ეკონომიკური გეოგრაფიის სპეციალობით პროფესორ გიორგი გეხტმანის ხელმძღვანელობით.
1954-1960 წლებში მუშაობდა თბილისის სახელმწიფო პედაგოგიურ ინსტიტუტში, აგრეთვე, ცხინვალის სახელმწიფო  პედაგოგიურ ისნტიტუტში. 1957-1960 წლებში ვახუშტი ბაგრატიონის სახელობის გეოგრაფიის ინსტიტუტში იყო უფროსი მეცნიერ-თანამშრომელი. 1960 წლიდან მუშობდა თბილისის სახელმწიფო უნივერსიტეტში, 1963-1974 წლებში იყო გეოგრაფია-გეოლოგიის ფაკულტეტის ეკონომიკური გეოგრაფიის კეთედრის ხელმძღვანელი. 1965-1977 წლებში — ფაკულტეტის დეკანი. წლების მანძილზე იყო სამეცნიერო ხარისხების მიმნიჭებელი საბჭოს თავმჯდომარე. ჯერ კიდევ ასპირანტურის პიერიოდში იკვლევდა საქართველოს ერთ-ერთ უმნიშვნელოვანეს სანავსადგურო ქალაქ ფოთს. 1960-იან წლებში პირველი შეუდგა თურქეთის, ირანის და არაბული ქვეყნების ეკონომიკურ-გეოგრაფიულ კვლევას. თბილისის სახელმწიფო უნივერსიტეტში საფუძველი ჩაუყარა ახალ სპეციალობას — „საზღვარგარეთის ქვეყნების ეკონომიკურ გეოგრაფიას“. მისი ინიციატივით ცალკე გამოიყო და ჩამოყალიბდა რიგი დამოუკიდებელი კათედრები. იგი ავტორია სამეცნიერო შრომებისა, რომლებიც გამოქვეყნებულია ქართულ და უცხოურ პუბლიკაციებში. მათ შორის, აღსანიშნავია რამდენიმე მონოგრაფია, რომლებიც საზღვარგარეთის ქვეყნებს ეხება. იგი დაინტერესებული იყო გეოგრაფიის ისტორიის კვლევითაც. ამ მხრივ, აღსანიშნავია მისი გამოკვლევები ალექსანდრე დადეშქელიანისა და გიორგი ყაზბეგის მოგზაურობებზე. მისი სამეცნიერო ინტერესი საქართველოს სოფლის მეურნეობასა და სასოფლო განსახლებისაკენ იყო მიმართული. იგი წლების მანძილზე იყო საქართველოს უმაღლესი და საშუალო სპეციალური განათლების სასწავლო-მეთოდური საბჭოს თავმჯდომარე, უცხოეთის ქვეყნებთან მეგობრობისა და კულტურული თანამშრომლობის საქართველოს საზოგადოების წევრი. მიღებული აქვს სახელმწიფო ჯილდოები. გეოგრაფიულ მეცნიერებათა კანდიდატი, დოცენტი.
საკანდიდატო დისერტაციის თემა — „ფოთი (ეკონომიკურ-გეოგრაფიული გამოკვლევა)“, დაიცვა 1955 წელს.
რესურსები ინტერნეტში
კატეგორია:დაბადებული 8 აპრილი კატეგორია:დაბადებული 1928 კატეგორია:გარდაცვლილი 10 ნოემბერი კატეგორია:გარდაცვლილი 1977 კატეგორია:ქართველი გეოგრაფები კატეგორია:ქართველი პედაგოგები კატეგორია:თბილისში დაბადებულები კატეგორია:თბილისის სახელმწიფო უნივერსიტეტის კურსდამთავრებულები
ტორემანსანასი
ტორემანსანასი (Torremanzanas, La Torre de les Maçanes) — ქალაქი და მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის ალაკანტის კომარკის შემადგენლობაში. ფართობი — 36,48 კმ². მოსახლეობა — 636 კაცი (2020 წ.).
სქოლიო
კატეგორია:ალიკანტეს მუნიციპალიტეტები კატეგორია:ალიკანტეს ქალაქები
ტომაშ ბერდიხი
ტომაშ ბერდიხი (Tomáš Berdych; დ. 17 სექტემბერი, 1985, ვალაშსკე მეზირჟიჩი, ჩეხოსლოვაკია) — ჩეხი პროფესიონალი ჩოგბურთელი, მსოფლიოს ყოფილი მეოთხე ჩოგანი.
ბერდიხმა კარიერაში ერთეულთა თანრიგში ATP-ის 13 ტურნირი მოიგო, აქედან ერთი მასტერსის ტურნირი. ჩეხი ჩოგბურთელის კარიერაში საუკეთესო მიღწევაა უიმბლდონის ფინალში გასვლა – 2010 წელს მეოთხედფინალში მოქმედი ჩემპიონის როჯერ ფედერერის ოთხ სეტში და ნახევარფინალში ნოვაკ ჯოკოვიჩის სამ სეტში ძლევის შემდეგ, ბერდიხი ფინალში რაფაელ ნადალთან სამ სეტში დამარცხდა. ჩეხმა ჩოგბურთელმა ოთხივე დიდი სლემის ტურნირის მინიმუმ ნახევარფინალამდე მიაღწია. აღსანიშნავია, რომ სტანისლას ვავრინკასთან და ჟო-ვილფრიდ ცონგასთან ერთად, ბერდიხი ერთადერთი ჩოგბურთელია, ვინც დიდი სლემის ტურნირებზე დიდი ოთხეულის ოთხივე ჩოგბურთელის დამარცხება შეძლო.
სანაკრებო დონეზე, ბერდიხს ორჯერ დეივისის თასი და ერთხელ ჰოპმანის თასი აქვს ჩეხეთის ნაკრებთან ერთად მოგებული. 2013 წლის დეივისის თასზე, ბერდიხი ჩოგბურთის ისტორიაში მეორე ყველაზე გრძელი მატჩის მონაწილე გახდა. თანამემამულე ლუკაშ როსოლთან ერთად, მან შვეიცარიელები მარკო კიუდინელი და სტანისლას ვავრინკა 5 სეტიან მატჩში დაამარცხა, რომელიც 7 საათს და 2 წუთს გაგრძელდა – 6–4, 5–7, 6–4, 6–7(3–7), 24–22.
სქოლიო
კატეგორია:ჩეხი ჩოგბურთელები კატეგორია:დაბადებული 1985 კატეგორია:დაბადებული 17 სექტემბერი
ფუტკრით დამტვერვა
ფუტკრით დამტვერვა — მეთაფლია ფუტკრის გამოყენება სასოფლო-სამეურნეო კულტურების დასამტვერავად, ე. ი. მცენარის მტვრის გადასატანად სამტვრე პარკიდან ყვავილის დინგზე. მწერებით დამტვერვა ესაჭიროება ბევრ მარცვლოვან, ეთერზეთოვან, ტექნიკურ, ხილ-კენკროვან, ბაღჩეულ კულტურას, საკვებ ბალახებს და სხვა. თანამედროვე მიწათმოქმედებაში ველური დამამტვერიანებელი მწერების როლი უმნიშვნელოა. ფუტკრით დამტვერისთვის საჭირო ფუტკრის ოჯახთა რაოდენობა განისაზღვრება სასოფლო-სამეურნეო კულტურებით დაკავებული ფართობის, ნექტროვანი მცენარის ყვავილობის ხანგრძლივობისა და სხვა პირობების მიხედვით. მაგ., 1 ჰა მზესუმზირას დასამტვერიანებლად საჭიროა 0,5—1, იონჯისა და წითელი სამყურასათვის 1, ესპარცეტისათვის — 3—4, ხილ-კენკროვნებისათვის — 2—2,5, ბაღჩეულისათვის 0,3—0,5 ფუტკრის ოჯახი და სხვა. ფუტკრით დამტვერვა სასოფლო-სამეურნეო კულტურების მოსავლიანობის გადიდების ერთ-ერთი ძირითადი პირობაა.
ლევსკის თემი
ლევსკის თემი (Община Левски) — თემი ჩრდილოეთ ბულგარეთში. შედის პლევენის ოლქში. თემის მოსახლეობაა 20 914 ადამიანი, ხოლო ფართობი შეადგენს 414.69 კმ²-ს. მოიცავს 13 დასახლებულ პუნქტს. ადმინისტრაციული ცენტრია ქალაქი ლევსკი.
რესურსები ინტერნეტში
კატეგორია:პლევენის ოლქის თემები კატეგორია:ბულგარეთის თემები
კილიმანჯაროს ოლქი
კილიმანჯაროს ოლქი (Mkoa wa Kilimanjaro, Kilimanjaro Region) — ტანზანიის 30-დან ერთ-ერთი ოლქი. ოლქის ადმინისტრაციული ცენტრია — ქალაქი მოში.
მოსახლეობა — 1 640 087 ადამიანი (2012 წელი).
ფართობი — 13 250 კმ².
გეოგრაფია
მდებარეობს ქვეყნის ჩრდილოეთში და ესაზღვრება კენიას. სახელი დაერქვა აქ არსებული ვულკანური წარმოშობის მთის — კილიმანჯაროს გამო.
ადმინისტრაციული დაყოფა
ოლქი შედგება შვიდი რაიონისაგან:
სქოლიო
კატეგორია:ტანზანია კატეგორია:ტანზანიის ოლქები
კუაჰოგი
კუაჰოგი (Quahog) — ამერიკის შეერთებული შტატების შტატ როდ-აილენდში მდებარე გამოგონილი ქალაქი, რომელშიც ამერიკული მულტსერიალი გრიფინების პერსონაჟები ცხოვრობენ. ქალაქის მერმა, ადამ უესტმა ეპიზოდ Fifteen Minutes of Shame-ში განაცხადა, რომ ლეგენდის თანახმად მაილს მუსკეტმა, გემიდან გადმოგდებულმა მეზღვაურმა ჯადოსნურ ხამანწკასთან ერთად დააარსა, რის შემდეგაც ხამანწკა ქალაქის სიმბოლო გახდა. ასე, ბარს, რომელშიც პიტერი და მისი მეგობრები დიდ ტროს ატარებენ, ნასვამი ხამანწკა ეწოდება.
რესურსები ინტერნეტში
კატეგორია:გამოგონილი ადგილები დედამიწაზე კატეგორია:გრიფინები
მარგარიტა ბურგუნდიელი
მარგარიტა ბურგუნდიელი (Marguerite de Bourgogne; დ. 1290 — გ. 30 აპრილი, 1315) — ბურგუნდიის ჰერცოგ რობერ II-ის ასული. ნავარის დედოფალი 1305-1315 და საფრანგეთის დედოფალი 1314-5 წლებში როგორც ლუი X-ის მეუღლე. ნავარის დედოფალ ჟანა II-ის დედა.
ბიოგრაფია
მარგარიტა დაიბადა 1290 წელს ბურგუნდიაში. იგი იყო კაპეტინგების დინასტიის ბურგუნდიული განშტოების წარმომადგენელი. მამამისი იყო ბურგუნდიის ჰერცოგი რობერ II, ხოლო დედამისი საფრანგეთის მეფე ლუი IX-ის ასული, პრინცესა აგნეს ფრანგი იყო. იგი მათი უფროსი ქალიშვილი იყო.
1305 წელს მარგარიტა ცოლად შერთეს მის ბიძაშვილს, ნავარის მეფესა და საფრანგეთის ტახტის მემკვიდრე ლუი X-ს. ქორწინების პირველი ცხრა წელი წყვილმა სწორედ ნავარაში გაატარა, სადაც საკმაოდ წარმატებულად მეფობდნენ. 1314 წელს, მას შემდეგ რაც მარგარიტას მამამთილი, საფრანგეთის მეფე ფილიპ IV 1314 წლის 29 ნოემბერს გარდაიცვალა, ტახტზე მისი ქმარი ლუი ავიდა და მაშასადამე მარგარიტაც საფრანგეთისა და ნავარის დედოფალი გახდა. ლუისა და მარგარიტას მხოლოდ ერთი შვილი ჰყავდათ, 1312 წელს დაბადებული პრინცესა ჟანა, მომავალში ნავარის დედოფალი ჟანა II, რომელიც 1349 წელს გარდაიცვალა.
1314 წელს საფრანგეთის სამეფო ოჯახში დიდი სკანდალი ატყდა. პარიზის კოშკში დედოფალი მარგარიტა, მისი მული, ინგლისის ქვრივი დედოფალი იზაბელა ფრანგი და ასევე მარგარიტას მაზლის ცოლი, ჰერცოგინია ბლანკა ბურგუნდიელი ერთად გამოიჭირეს მრუშობაში. ცხადია ამან დიდი აჟიოტაჟი გამოიწვია, რის გამოც ლუიმ პაპს მარგარიტასთან გაყრა სთხოვა, მაგრამ პაპმა კონსოლირებული კავშირი არ გაწყვიტა. ამიტომაც მარგარიტაც, იზაბელაცა და ბლანკაც დაატუსაღეს, ცხადია ცალ-ცალკე. თავად მარგარიტა შატო ჟირალდში გამოკეტეს, სადაც საშინლად ცივი ზამთრის გამო მძიმედ დაავადდა და 1315 წლის 30 აპრილს გარდაიცვალა კიდეც, 24-25 წლის ასაკში. მის შემდეგ ლუიმ მალევე შეირთო ცოლად უნგრეთის მეფის ასული კლიმენცია უნგრელი, რომელთანაც მომავალი მეფე ჟან I შეეძინა.
მემკვიდრეობა
მარგარიტას ერთად-ერთი ქალიშვილი, ჟანა II მოგვიანებით ნავარის დედოფალი გახდა, თუმცა დედამისის მრუშობის გამო დაჭერის გამო მის სახელს მთელი ცხოვრების მანძილზე დიდი ჩირქი ჰქონდა მოცხობილი.
1361 წელს, მას შემდეგ რაც მისი ძმა, ბურგუნდიის ჰერცოგი ფილიპე I უშვილოდ გარდაიცვალა, ტახტის უახლოესი მემკვიდრეები მარგარიტასა და მისი დის, ჟანა ბურგუნდიელის შვილები იყვნენ. მარგარიტას შვილიშვილმა, ამ დროს უკვე ნავარის მეფე შარლ II-მ ცხადია ბურგუნდიაზე პრეტენზია გამოთქვა, მაგრამ ვინაიდან ნავარას ვერ დატოვებდა, ბურგუნდია კი ძალიან შორს იყო, საბოლოოდ ტახტზე უარის თქმა მოუხდა. ამის გამო ტახტზე მარგარიტას დის, ჟანას შვილიშვილი ადის, რომელმაც დაამყარა ვალუა-ბურგუნდიების დინასტია, რომელიც XV საუკუნის ბოლომდე მართავდა ბურგუნდიას, ამის შემდეგ კი ის ჰაბსბურგებმა ჩაიგდეს ხელში.
ინკლუზიური განათლება
ინკლუზიური განათლება ან ინკლუზიური სწავლება — შეზღუდული შესაძლებლობის მქონე მოსწავლეთა ჩართვა ზოგადსაგანმანათლებლო პროცესში სხვა მოსწავლეებთან ერთად. ინკლუზიური სწავლება ითვალისწინებს სასწავლო გეგმების, პროგრამებისა და შეფასების სისტემის შედგენას, რომელიც საშუალებას მისცემს სპეციალური საგანმანათლებლო საჭიროების მქონე ბავშვებს, სრულფასოვნად იყვნენ ინტეგრირებული სასწავლო პროცესში და არ დასჭირდეთ სპეციალური კურსების გავლა.
ბავშვის უფლებების კონვენციის თანახმად, განათლების მიღება ყველა ბავშვის ფუნდამენტური უფლებაა. კონვენციაში გამოკვეთილი თითოეული უფლება ეხება ყველა ბავშვს ყოველგვარი დისკრიმინაციული გამონაკლისის გარეშე.
მარგარიტა ბურგუნდიელი
ლიტერატურა
კატეგორია:დაბადებული 1290 კატეგორია:გარდაცვლილი 30 აპრილი კატეგორია:გარდაცვლილი 1315 კატეგორია:საფრანგეთის დედოფლები კატეგორია:ნავარის დედოფლები
ინკლუზიური განათლება
ინკლუზიური განათლების მიზანია, ყველა ბავშვს მისცეს თანაბარი შესაძლებლობა თანატოლებთან ერთად სწავლისა და ხარისხიანი განათლების მიღებისა საცხოვრებელ ადგილთან ახლოს.
ინკლუზიური განათლების საერთაშორისო მოდელის მიხედვით, სპეციალური საგანმანათლებლო საჭიროების მქონე მოსწავლე ზოგადსაგანმანათლებლო სკოლის და კლასის სრულუფლებიანი წევრია. ის სრულად უნდა მონაწილეობდეს სასკოლო და საკლასო აქტივობებში; სკოლაში მიმდინარე აკადემიურ (მაგ. წერა, კითხვა) და არააკადემიურ (მაგ. დასვენებებზე თანატოლებთან თამაში) პროცესებში.
სქოლიო
კატეგორია:განათლება
კონფლიქტის ტრანსფორმაცია
კონფლიქტის ტრანსფორმაცია — მშვიდობის მშენებლობის დარგში დამკვიდრებული კონცეპტი, რომელიც შემუშადა ეთნიკურ, ეთნოპოლიტიკურ და სოციალურ-პოლიტიკურ კონფლიქტებთან მიმართებაში, იმის აღსანიშნავად, თუ როგორ ხორციელდება და მიმდინარეობს მშვიდობის მშენებლობის ინიციატივები განსაკუთრებით ეთნიკური კონფლიქტების კონტექსტში.
კონფლიქტის მართვია
ძალადობრივ დაპირისპირებას განიხილავს როგორც საზოგადოების შიგნით და საზოგადოებებს შორის განსხვავებული ღირებულებებისა და ინტერესების გარდაუვალი დაპირისპირების შედეგს. ძალადობისკენ მიდრეკილება ჩნდება არსებული ინსტიტუტებისა და ისტორიულად დამკვიდრებული ურთიერთობების, ასევე ძალაუფლების დრომოჭმული გადანაწილების შედეგად. ამგვარი კონფლიქტის გადაჭრა კონფლიქტის მართვის სკოლის მიდგომის მიხედვით არარეალისტურია, ამიტომ საუკეთესო შედეგი, რაც შეიძლება რომ მიღწეულ იქნეს - ეს არის ამ კონფლიქტების მართვა და რეგულირება, ზოგჯერ ისტორიული კომპრომისის მიღწევაც შესაძლებელია, სადაც ძალადობრივი მოქმედებები აღარ იქნება საჭირო და აღდგენილი იქნება ნორმალური პოლიტიკური ვითარება. ეს არის აზროვნების უძველესი სკოლა, რომელიც მჭიდრო კავშირშია მშვიდობის მშენებლობის საერთაშორისო სამართალში ინსტიტუციონალიზებასთან. ამ სკოლის მიხედვით, მშვიდობის მშენებლობის პროცესში ჩართული არიან უცხო ქვეყნების დიპლომატები ორი ან მრავალი წევრი-სახელმწიფოსგან შემდგარი ორგანიზაციებიდან.
მშვიდობის მართვაში მნიშვნელოვანია კონფლიქტური მხარეების ლიდერების იდენტიფიცირება და მათი მოლაპარაკებების მაგიდასთან დასხდომა. ამ სკოლის მიზანია შეიარაღებული კონფლიქტების მოკლევადიანი მართვა. აღნიშნული მიდგომის კრიტიკა უკავშირდება იმას, რომ ის მიდრეკილია მედიაციისას აქცენტი მხოლოდ და მხოლოდ კონფლიქტური მხარეების ტოპ ლიდერებზე გაკეთოს, რა დროსაც ყურადღების მიღმა რჩება სხვადასხვა შიდა თუ გარე აქტორები და ინტერესები.
კონფლიქტის მოგვარება
მიზნად ისახავს გამოააშკარაოს და გაუმკლავდეს კონფლიქტის საფუძველში არსებულ მიზეზებს და აღადგინოს შეწყვეტილი ურთიერთობები მხარეებს შორის, თუმცა კონფლიქტის მართვის სკოლისგან განსხვავებით, კონფლიქტის მოგვარების სკოლა პროცესში რთავს არა მხოლოდ დაპირისპირებული მხარეების უმაღლეს წარმომადგენლებს, არამედ მუშაობს კონფლიქტში ჩართულ და დაინტერესებულ ყველა დონესთან. კონფლიქტის მოგვარების სკოლას საფუძველი ეყრება მას შემდეგ, რაც საერთაშორისო ურთიერთობები, როგორც სამეცნიერო დისციპლინა იკიდებს ფეხს, კერძოდ 1918 წლის შემდეგ, თუმცა თავის განვითარების პიკს ცივი ომის შემდგომ პერიოდში აღწევს. მშვიდობის მშენებლობის მკვლევარი ოლივერ რამსბოთემი გამოყოფს კონფლიქტის მოგვარების სკოლის განვითარების სამ ფაზას:
განვითარების პირველ ეტაპზე, მშვიდობის მშენებლობას ახორციელებდნენ ძირითადად დასავლური აკადემიური ინსტიტუტები, რომლებიც ატარებდნენ კონფლიქტის გადაჭრის ვორქშოპებს კონფლიქტურ მხარეებთან დაახლოებულ არაოფიციალურ აქტორებთან, რაც უფრო პოლიტიკურ ელიტებზე იყო მორგებული, თუმცა უკვე განვითარების მეორე ეტაპზე ეს მიდგომა ფართოვდება - კონფლიქტის ყველა მხარე ცდილობს კონფლიქტის საფუძველში არსებული მიზეზების აღმოფხვრას ურთიერთობების დამყარების სხვადასხვა მეთოდის გამოყენებით. მხარეები არ წარმოადგენენ ხელისუფლებას ან საერთაშორისო ორგანიზაციებს, არამედ ძირითადი მონაწილეები არიან საერთაშორისო არასამთავრობო ორგანიზაციები, რომლებიც ხშირად ადგილობრივ არასამთავრობო ორგანიზაციებთან თანამშრომლობენ. ძირითადი აქტივობებია - დიალოგის პროცესი, დიალოგის პროცესში ნდობის აღდგენაზე მიმართული აქტივობები, ფასილიტაცია, კონფლიქტის ანალიზისა და გადაჭრის ხერხებზე მიმართული ტრეინინგები, სამშვიდობო განათლება და ა.შ. კონფლიქტის მოგვარების სკოლის კრიტიკის ხაზი უკავშირდება, იმას, რომ ხშირ შემთხვევაში კონფლიქტურ მხარეებთან, ძირითადად კონფლიქტით დაზარალებულ საზოგადოებებთან თუ სამოქალაქო საზოგადოების წარმომადგენლებთან მუშაობა ავტომატურად არ ნიშნავს კონფლიქტის პოლიტიკურ დონეზე გადაჭრას.
კონფლიქტის ტრანსფორმაცია
ეს არის მიდგომა, რომელიც კონფლიქტის მოგვარების მსგავსად მიისწრაფის გაანალიზოს და იმუშაოს დაპირისპირების გამომწვევ საფუძველში არსებულ მიზეზებზე, თუმცა ამასთან ერთად ცდილობს მდგრადი მშვიდობის უზრუნველყოფას. სხვა სიტყვებით კონფლიქტის ტრანსფორმაციის კონცეპტი ააშკარავებს და შემდეგ ცდილობს რომ შეცვალოს სოციალური სტრუქტურა, რომელშიც კონფლიქტი იბადება. კონფლიქტის ტრანსფორმაცია ცვლის კონფლიქტის დინამიკას. ხშირად ტრანსფორმაციის პროცესში გამოყენებულია ანალიტიკური ინსტრუმენტები, რომელიც აღებულია სხვადასხვა დისციპლინებიდან, ძირითადად სოციალური და პოლიტიკური მეცნიერებებიდან. მშვიდობის მშენებლობაში ხშირად კონფლიქტის მოგვარების (გადაჭრის, გადაწყვეტის) ნაცვლად იყენებენ კონფლიქტის ტრანსფორმაციას, რომელის საბოლოო ფაზა შესაძლოა იყოს კონფლიქტის გადაჭრა. კონფლიქტის ტრანსფორმაციის სკოლის ისევე, როგორც ზოგადად მშვიდობის მშენებლობის, როგორც სამეცნიერო დისციპლინის განვითარება მჭიდრო კავშირშია ნორვეგიელ სოციოლოგთან და თეორეტიკოსის - იოჰან გალტუნგის სახელთან. გალტუნგი იყო პირველი, რომელმაც მოახდინა მშვიდობის მშენებლობის კონცეპტუალიზაცია. გალტუნგმა 1964 წელს მშვიდობის კვლევის დარგში დაამკვიდრა მშვიდობის პოზიტიური და ნეგატიური გაგება, რაზეც მან  პირველად „Journal of Peace Research“-ის პირველ ნომერში დაწერა. გალტუნგი განმარტავდა, რომ მშვიდობა შესაძლებელია იყოს სხვადასხვაგვარი და ეს არაა უბრალოდ მდგომარეობა, სადაც არ გვაქვს ძალადობა - პირდაპირი დაპირისპირება ან შეიარაღებული კონფლიქტი. ნეგატიური მშვიდობას შესაძლოა თან არ ახლდეს ძალადობრივი დაპირისპირება, მაგრამ ესაა მდგომარეობა, სადაც ადამიანები განიცდიან უსამართლობას და ეს მდგომარეობა ადრე თუ გვიან გადაიზრდება ძალადობაში. პოზიტიური მშვიდობა ესაა გრძელვადიანი, მდგრადი მშვიდობა, რომელიც ეფუძნება სამართლიანობას ყველა ადამიანისთვის. გალტუნგის სახელს ასევე უკავშირდება სტრუქტურული ძალადობის კონცეფციის შემოღებაც, რაც გულისხმობს, იმგვარ რეალობას, სადაც სოციალური სტრუქტურა და სოციალური ინსტიტუტები ძალადობენ ადამიანებზე, არ აძლევენ რა საკუთარი ფუნდამენტური საჭიროებების დაკმაყოფილების საშუალებას. გალტუნგი სხვადასხვა კონფლიქტის წყაროებს ასევე უკავშირებდა უფრო ფართე კონფლიქტის ცნებას, რომელიც ჩაქსოვილია მსოფლიო ძალაუფლების სისტემასა და ეკონომიკის სტრუქტურაში.
მშვიდობის მშენებლობის ერთ-ერთი მნიშვნელოვანი თეორეტიკოსი ჯონ პოლ ლედერახი მშვიდობის მშენებლობის პროცესს ხედავს როგორც გრძელვადიანი ტრანსფორმაციის პროცესს ომის სისტემიდან - მშვიდობის სისტემაში. ამ პროცესის მნიშვნელოვანი განზომილებებია: ცვლილებები კონფლიქტის პერსონალურ, სტრუქტურულ, ურთიერთობებთან დაკავშირებულ და კულტურულ ასპექტებში. ლედერახი იძლევა კონფლიქტის ტრანსფორმაციის შემდეგ განმარტებას:
ბერგოფის ფონდის განმარტების მიხედვით:
რესურსები ინტერნეტში
კატეგორია:მშვიდობა კატეგორია:ეთნიკური კონფლიქტები
რაზდარა
რაზდარა (Rəzdərə) — სოფელი აზერბაიჯანში, ქალბაჯარ-ლაჩინის რეგიონში, ზანგილანის რაიონში. 1993-2020 წლებში დე ფაქტოდ აკონტროლებდა სეპარატისტული მთიანი ყარაბაღის რესპუბლიკა.
სქოლიო
კატეგორია:ზანგილანის რაიონის სოფლები
გრემის სწორკუთხა ნაგებობა
გრემის სწორკუთხა ნაგებობა — არქიტექტურული ძეგლი, მდებარეობს ყვარლის მუნიციპალიტეტის სოფელ გრემის მეფე-დიდებულთა უბნის ჩრდილოეთ განაპირას. მოსახლეობაში ცნობილია როგორც „აკადემია“, თუმცა ისტორიულ წყაროებში არანაირი ცნობა არ არის შემორჩენილი. ამჟამად დანგრეულია და მხოლოდ საძირკველია შემორჩენილი.
ნაგებობის გეგმა კვადრატს წააგავდა ზომებით (20,5X18,5 მ.), შედგებოდა ორი სხვადასხვა ზომის ნაწილისაგან. აღმოსავლეთ ნაწილი დასავლეთ ნაწილს სამჯერ აღემატება. აღმოსავლეთისა და დასავლეთის მიმართულებით განლაგებულია წაგრძელებული, თითქმის თანაბარი ფართობის სამი დარბაზი. მათგან შუა სამხრეთით მდებარე ერთიანია, ჩრდილოეთით მდებარე კი, ორ არათანაბარ სათავსოდ იყო გაყოფილი. ნაგებობის მეორე, მთავარი ნაწილისაგან კედლით გამიჯნული ნაწილის კიდეებში, თითო დიდი ოთახია, რომელთა შორის მოქცეულ ნაწილში, სხვადასახვა ზომის, ოთხი პატარა სათავსო, რომლებიც ჭადრაკულად ყოფილა განალგებული. ისინი სამეურნეო დანიშნულებისთვის გამოიყენებოდა.
შენობის კედლები ნაგები ყოფილა რიყის ქვითა და აგურით, ეს ყველაფერი აქა-იქ შემორჩენილი ფრაგმენტებით ირკვევა, დარბაზები მოპირკეთებული იყო აგურით. ნანგრევებში დიდი რაოდენობით აღმოჩნდა ღია ცისფერი და მუქი ლურჯი ფერის შორენკეცები.
ლიტერატურა
კატეგორია:ყვარლის მუნიციპალიტეტის არქიტექტურული ძეგლები
ნუკერენი
ნუკერენი (Nucăreni) — სოფელი მოლდოვაში, ტელენეშტის რაიონში. მდებარეობს ზღვის დონიდან 76 მეტრზე. 2004 წლის მონაცემებით, მოსახლეობა 1 065 ადამიანს შეადგენდა.
სან-ხუან-დე-კუტერვოს რაიონი
სან-ხუან-დე-კუტერვოს რაიონი (Distrito de San Juan de Cutervo) — რაიონი პერუში, კახამარკის რეგიონის კუტერვოს პროვინციაში. მდებარეობს ზღვის დონიდან 2 070 მეტრზე. 2007 წლის მონაცემებით, მოსახლეობა 2 371 ადამიანს შეადგენდა, სიმჭიდროვე 39 ადამიანი კმ²-ზე. ფართობი 60.87 კმ²-ია.
რესურსები ინტერნეტში
კატეგორია:კახამარკის რეგიონის რაიონები კატეგორია:კუტერვოს პროვინციის რაიონები
გერმანიის კავკასიური ექსპედიცია
გერმანიის კავკასიური ექსპედიცია — სამხედრო ექსპედიცია, რომელიც გაგზავნა გერმანიის იმპერიამ სამხრეთ კავკასიაში, კავკასიის ფრონტის დროს (პირველი მსოფლიო ომი).
რესურსები ინტერნეტში
კატეგორია:გერმანიის იმპერია პირველ მსოფლიო ომში კატეგორია:საქართველო (1918) კატეგორია:საქართველოს ისტორია კატეგორია:რუსეთის სამოქალაქო ომი კატეგორია:გერმანია-საბჭოთა კავშირის ურთიერთობები კატეგორია:საქართველოს დემოკრატიული რესპუბლიკა კატეგორია:სამხედრო ექსპდიციები კატეგორია:გერმანიის ექსპედიციები კატეგორია:პირველი მსოფლიო ომის ოპერაციები გერმანიის იმპერიის მონაწილეობით
ბურიტი-დუს-ლოპისი
ბურიტი-დუს-ლოპისი (Buriti dos Lopes) — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან 50 მეტრზე. მიეკუთვნება პიაუის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ლიტორალ-პიაუიენსის შემადგენლობაში.
რესურსები ინტერნეტში
კატეგორია:პიაუის შტატის მუნიციპალიტეტები
ლივონიის ქრონიკა
200px|მინიატიურა|ქრონიკის ერთ-ერთი გვერდი ლივონიის ქრონიკა ან ჰაინრიხ ლატვიელის ქრონიკა (Heinrici Cronicon Lyvoniae) — ჰაინრიხ ლატვიელის ნაშრომი, რომელიც აღწერს ლატვიისა და მიმდებარე ქვეყნების ისტორიას 1180-1227 წლების პერიოდში. შედგება ოთხი ნაწილისაგან.
ლივონიის ქრონიკა ბეჭვდითი სახით პირველად გამოსცეს 1740 წელს, ხოლო მეორედ 1865 წელს.
აღნიშნული ნაშრომი ერთ-ერთი უძველესი წერილობითი დოკუმენტია, რომელიც მნიშვნელოვან ცნობებს გვაწვდის ბალტიისპირეთის ქვეყნების გაქრისტიანების შესახებ.
რესურსები ინტერნეტში
კატეგორია:ლატვიის ისტორია კატეგორია:ესტონეთის ისტორია
ტორევიეხა
ტორევიეხა (Torrevieja, Torrevella ou Torrevella de la Mata) — ქალაქი და მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის ვეგა-ბახა-დელ-სეგურის კომარკის შემადგენლობაში. ფართობი — 71,44 კმ². მოსახლეობა — 84 667 კაცი (2020 წ.).
სქოლიო
კატეგორია:ალიკანტეს მუნიციპალიტეტები კატეგორია:ალიკანტეს ქალაქები
ნიკოპოლის თემი
ნიკოპოლის თემი (Община Никопол) — თემი ჩრდილოეთ ბულგარეთში. შედის პლევენის ოლქში. თემის მოსახლეობაა 9 866 ადამიანი, ხოლო ფართობი შეადგენს 416.58 კმ²-ს. მოიცავს 14 დასახლებულ პუნქტს. ადმინისტრაციული ცენტრია ქალაქი ნიკოპოლი.
რესურსები ინტერნეტში
კატეგორია:პლევენის ოლქის თემები კატეგორია:ბულგარეთის თემები
კუჩოაია-ნოუე
კუჩოაია-ნოუე (Cucioaia Nouă) — სოფელი მოლდოვაში, ტელენეშტის რაიონში. მდებარეობს ზღვის დონიდან 89 მეტრზე. 2004 წლის მონაცემებით, მოსახლეობა 25 ადამიანს შეადგენდა.
რესურსები ინტერნეტში
=
კატეგორია:ტელენეშტის რაიონის სოფლები
ბულგარეთის სამეფო
ბულგარეთის სამეფო, ასევე ეწოდებოდა: ბულგარეთის მესამე სამეფო ან ბულგარეთის მესამე იმპერია (Царство България) — კონსტიტუციური მონარქია, რომელიც ძველი სტილით 1908 წლის 22 სექტემბერს ბულგარეთის სამთავროს სამეფოდ გარდაქმნით ჩამოყალიბდა. ეს ცვლილება მოხდა ფერდინანდ I-ის დროს, რომელიც დამოუკიდებლობის გამოცხადების შემდეგ მეფედ ეკურთხა.